Anson Lo首踏巴黎拍MV 思考拍拖是否要放下工作
2024年04月17日 22:40
東網電視
更多新聞短片
MIRROR正忙於世界巡迴演唱會,但成員盧瀚霆(Anson Lo)仍抽空於出發前製作新歌《深閨》,並於早前完成英國站巡唱後,與團隊到巴黎為歌曲拍攝MV,當地氛圍正好配合這次甜到漏的歌詞。
新歌是Anson Lo在自己所有歌曲中最喜歡的一首慢歌,內容是講當愛上一個人之後,可以為對方變成一個黐家的人,被對方獨佔,甚至放棄名利,Anson Lo坦言歌詞完全說中了他的心態:「歌詞其中一句:『拒絕再做凡間千人迷』,好Relate到自己,同埋令我思考到,如果有一日我真係拍拖,係咪要放下工作?係一首好個人嘅慢歌,所以我喺錄音室唱嘅時候係有唱到喊。」
他指新歌的愛情觀跟本人很脗合,他又幻想自己拍拖,都應該如歌詞所寫,會全神貫於對方身上,他說:「因為我係巨蟹座,係一個住家男人,好鍾意留喺屋企,拍拖嘅話,放工都會即刻返屋企,然後喺屋企食飯睇戲,瞓覺攬埋一齊;假期都未必出街,兩口子一齊煮下嘢食飲杯咖啡,就已經好好。因為如果我鍾意一個人,都好想24小時黐住佢,做乜都OK。」
Anson Lo特別在巡唱出發前將歌曲錄好,然後趁完成英國站演出後,特地前往巴黎拍攝。揀選巴黎拍MV,全因巴黎予人浪漫的感覺,跟歌曲氛圍相似,加上從倫敦到巴黎只需個多小時十分方便,所以絕對是不二之選,而整個拍攝過程中,Anson Lo最喜歡在巴黎鐵塔拍攝的場口,他說:「夜晚可以睇到巴黎鐵塔唔同嘅燈光閃法,好靚!同埋我哋拍攝嘅地方只係隔住一條河,可以好近咁望到巴黎鐵塔,又大好靚,又襯首歌,可以拍埋入MV裏面,有剔咗Bucket List嘅感覺。」被問到又要巡演又要拍MV,體力上可以應付得到,他坦言:「每次都係同自己講,應付唔到都要應付,因為做完巡演,話唔攰都係講緊大話,但只要每次做嘅嘢,都係自己好期待嘅作品,攰就唔係咁大問題。」
今次是Anson Lo首次踏足巴黎,除了拍MV以外,他亦有在當地遊覽,他分享道:「有周圍睇吓名勝、景點,買咗少少嘢,又有探索下啲咖啡店,坐低飲下嘢食下嘢,又或者喺條街行下。其實今次巡演又好,喺巴黎拍MV又好,最鍾意做嘅嘢唔係買嘢,而係喺條街度行,因為喺香港一落樓就上車去工作目的地,好少喺條街度行,我好想喺唔同國家嘅街上面行,感受下嗰個國家嘅氣氛係點樣,可以見到好多人唔同嘅面貌,做人處事方式,都會好好奇,齋行都好有趣好好玩。」